b'\n_START_ARTICLE_\nProtestantizem v Zdru\xc5\xbeenih dr\xc5\xbeavah Amerike\n_START_SECTION_\nBaptisti\n_START_PARAGRAPH_\nBaptisti so najve\xc4\x8dja protestantska skupina v Zdru\xc5\xbeenih dr\xc5\xbeavah Amerike. Pred 1845 je bila ve\xc4\x8dina belih Baptisti\xc4\x8dnih cerkva ohlapno povezanih v organizacijo Triennial Convention (Triletna konvencija). V tem letu pa jo je ve\xc4\x8dina ju\xc5\xbenih skupnosti zapustila in oblikovala novo organizacijo Southern Baptist Convention (Ju\xc5\xbena Baptisti\xc4\x8dna konvencija), ki je zdaj najve\xc4\x8dja protestantska denominacija v ZDA, z 15,7 milijona \xc4\x8dlanov. Preostali \xc4\x8dlani so ustanovili to, kar je danes American Baptist Churches USA (Amer\xc5\xa1ke Baptisti\xc4\x8dne cerkve ZDA) in vklju\xc4\x8duje 1,3 milijona \xc4\x8dlanov in 5402 skupnosti (kongregacij)._NEWLINE_Afro-ameri\xc5\xa1ki baptisti, ki so bili izklju\xc4\x8deni iz polnega \xc4\x8dlanstva v belih Baptisti\xc4\x8dnih organizacijah, so oblikovali ve\xc4\x8d denominacij, od katerih je najve\xc4\x8dja National Baptist Convention (Nacionalna baptisti\xc4\x8dna konvencija) z 7,5 milijona \xc4\x8dlanov in pa bolj liberalno usmerjeno Progressive National Baptist Convention (Progresivna nacionalna baptisti\xc4\x8dna konvencija) z ve\xc4\x8d kot 2000 cerkva in skupnim \xc4\x8dlanstvom 2,5 milijona ljudi._NEWLINE_Obstajajo \xc5\xa1tevilna manj\xc5\xa1a telesa, nekatera pred kratkim organizirana in druga z dolgo zgodovino kot so Calvinistic baptists (Kalvinisti\xc4\x8dni baptisti), General Baptists (Generalni/splo\xc5\xa1ni baptisti), Primitive baptists (Prvobitni baptisti), Old Regulars, Two-Seed-in-the-Spirit Predestinarian Baptists (Predestinacijski baptisti dveh semen v duhu), neodvisni in Seventh Day Baptists (Baptisti sedmega dne)._NEWLINE_Baptisti so bili prisotni na obmo\xc4\x8dju Severne Amerike, ki je zdaj del Zdru\xc5\xbeenih dr\xc5\xbeav Amerike \xc5\xbee od zgodnjega 17. stoletja. Obema Rogerju Williamsu in Johnu Clarkeu, njegovemu rojaku pri delu za versko svobodo, se pripisujejo zasluge za ustanovitev baptisti\xc4\x8dne vero v Severni Ameriki. Leta 1639 je Williams ustanovil baptisti\xc4\x8dno cerkev v Providence, Rhode Island, Clarke pa je zasnoval baptisti\xc4\x8dno cerkev v Newportu, Rhode Island. Po besedah baptisti\xc4\x8dnega zgodovinarju \xc2\xa0Williama Brackneya, ki je ob\xc5\xa1irno raziskoval to podro\xc4\x8dje:\xc2\xa0\xc2\xbbVeliko je bilo razpravljanja skozi stoletja, ali si cerkev v Providence ali v Newportu zaslu\xc5\xbei mesto\xc2\xa0\xc2\xbbprve\xc2\xab baptisti\xc4\x8dne kongregacije v Ameriki. Natan\xc4\x8dnih zapisov za obe kongregacij manjka.\xc2\xab\n_START_SECTION_\nLuterantstvo\n_START_PARAGRAPH_\nZ 4,7 milijona \xc4\x8dlanov je Evangelical Lutheran Church in America (Evangeli\xc4\x8danska luteranska cerkev v Ameriki) najve\xc4\x8dja ameri\xc5\xa1ka luteranska denominacija, sledi Luthera Church - Missouri sinode (Luteranska cerkev \xe2\x80\x93 Missourijska sinoda) z 2,4 milijona \xc4\x8dlanov, in Wisconsin Evangelical Lutheran Synod (Evangeli\xc4\x8danska luteranska sinoda iz Wisconsina) z 410.000 \xc4\x8dlani. Razlike med Evangeli\xc4\x8dansko luteransko cerkvijo v Ameriki in Luteransko cerkevijio - Missourijsko sinodo v veliki meri izvirajo iz zgodovinskih in kulturnih dejavnikov, \xc4\x8deprav so nekateri teolo\xc5\xa1kega zna\xc4\x8daja. Prva je bolj vklju\xc4\x8dena v ekumenska prizadevanja kot slednja._NEWLINE_Ko so luteranci pri\xc5\xa1li v Severno Ameriko, so ustanavljali cerkvena telesa, ki so do neke mere odsevali cerkve, ki so jih pustili za sabo. Mnoga so do za\xc4\x8detka 20. stoletja ohranila priseljenski jezik. Iskali so pastorje iz "stare domovine", dokler se niso razvili vzorci za izobra\xc5\xbeevanje duhovnikov v Ameriki. S\xc4\x8dasoma so bila v mnogih krajih ustanovljena semeni\xc5\xa1\xc4\x8da in cerkveni kolid\xc5\xbei, da bi slu\xc5\xbeili luteranskim cerkvam v Severni Ameriki in \xc5\xa1e posebej da bi pripravili pastorje, da bi slu\xc5\xbeili kongregacijam._NEWLINE_Luteranska cerkev \xe2\x80\x93Missourijska sinoda je izvirala od nem\xc5\xa1kih priseljencev, ki so be\xc5\xbeali pred vsiljeno prusko zdru\xc5\xbeitvijo cerkva in so se naselili na obmo\xc4\x8dju St. Louisa. Ta cerkev ima nepretrgano zgodovino, odkar je bila ustanovljena leta 1847. Je drugo najve\xc4\x8dje luteranska cerkveno \xc2\xa0telo v Severni Ameriki (2,7 milijona). Identificira se kot cerkev s poudarkom na svetopisemskem nauku in zvesti pripadnosti zgodovinskim luteranskim izpovedim vere. Vztrajanje nekaterih voditeljev te denominacije na dobesednem branju vseh odlomkov Svetega pisma je privedlo do razdora v sredini 1970-ih, kar je nadalje vodilo do nastanka Zveze evangeli\xc4\x8danskih luteranskih cerkva (Association of Evangelical Lutheran Churches), ki je sedaj del Evangeli\xc4\x8danske luteranske cerkve v Ameriki._NEWLINE_\xc4\x8ceprav bi se lahko zdelo, da bodo mo\xc4\x8dno konzervativni pogledi na teologijo in etiko Luteransko cerkev \xe2\x80\x93 Missourijsko sinodo naredili politi\xc4\x8dno skladno z drugimi evangeli\xc4\x8dani v ZDA, se kot organizacija v veliki meri izogiba politi\xc4\x8dni dejavnosti, deloma iz njenega strogega razumevanja luteranskega razlikovanja med dvema kraljestvoma. Kljub temu spodbuja svoje \xc4\x8dlane, da so politi\xc4\x8dno aktivni, in \xc4\x8dlani pogosto sodelujejo v politi\xc4\x8dnih organizacijah, kot so luteranci za \xc5\xbeivljenje._NEWLINE_Najzgodnej\xc5\xa1a predhodnica \xc2\xa0Evangeli\xc4\x8danske luteranske cerkve v Ameriki je bila ustanovljena 25. avgusta 1748 v Philadelphiji. Ta je bila znana kot Ministerium Pennsylvanije (Ministerium of Pennsylvania). Evangeli\xc4\x8danska luteranska cerkev v Ameriki je rezultat niza zdru\xc5\xbeitev in predstavlja najve\xc4\x8dje (4,7 milijona \xc4\x8dlanic) luteransko cerkveno telo v Severni Ameriki. Evangeli\xc4\x8danska luteranska cerkev v Ameriki je bila ustanovljena leta 1988 z zdru\xc5\xbeitvijo 2.85 milijonske Luteranske cerkve v Ameriki (Lutheran Church in America), 2,25 milijonske Ameri\xc5\xa1ke luteranske cerkve (American Lutheran Church), in 100.000 \xc4\x8dlanske Zveze evangeli\xc4\x8danskih luteranskih cerkva (Association of Evangelical Lutheran Churches). Luteranska cerkev v Ameriki in Ameri\xc5\xa1ka luteranska cerkev sta nastali v za\xc4\x8detku 1960-ih, kot posledica zdru\xc5\xbeitve osmih manj\xc5\xa1ih, na etni\xc4\x8dni podlagi temelje\xc4\x8dih cerkvenih teles._NEWLINE_Evangeli\xc4\x8danska luteranska cerkev v Ameriki s predhodnimi cerkvenimi telesi, je ustanovni \xc4\x8dlan Luteranske svetovne federacije (Lutheran World Federation), Svetovnega sveta cerkva (World Council of Churches) in Nacionalnega sveta cerkva ZDA (National Council of Churches USA). Luteranska cerkev \xe2\x80\x93 Missourijska sinoda, ki ohranja svojo dr\xc5\xbeo kot doktrinarno cerkveno telo, ki poudarja pomen popolnega strinjanja glede naukov Svetega pisma, ne pripada nobeni od teh organizacij. Vendar pa je \xc4\x8dlan Mednarodnega luteranskega sveta (International Lutheran Council), sestavljenega iz ve\xc4\x8d kot 30 luteranskih cerkva po vsem svetu, ki podpirajo doktrinarne nauke Svetega pisma in Knjigo soglasja (nem. Konkordienbuch, lat. Concordia, gre za zbirko veroizpovedi, ki so avtoritativne v luteranski cekvi ).\n_START_SECTION_\nBinko\xc5\xa1tno gibanje\n_START_PARAGRAPH_\nBinko\xc5\xa1tno gibanje je prenovitveno versko gibanje znotraj protestantizma, ki daje poseben poudarek na neposredno osebno izku\xc5\xa1njo Boga skozi krst Svetega Duha. Izraz Binko\xc5\xa1tna izhaja iz besede pentekoste, to je gr\xc5\xa1ki izraz, ki ozna\xc4\x8duje judovski Praznik tednov. Za kristjane ta dogodek obele\xc5\xbeuje spust Svetega Duha in binko\xc5\xa1tniki po navadi vidijo njihovo gibanje kot da odra\xc5\xbea enako vrsto duhovne mo\xc4\x8di, na\xc4\x8dina slavljenja in naukov, ki so bili v zgodnji cerkvi._NEWLINE_Binko\xc5\xa1tno gibanje je krovni izraz, ki zajema \xc5\xa1irok razpon razli\xc4\x8dnih teolo\xc5\xa1kih in organizacijskih vidikov. Posledi\xc4\x8dno ne obstaja ena sama osrednja organizacija ali cerkev, ki bi usmerjala gibanje. Ve\xc4\x8dina binko\xc5\xa1tnikov smatra sebe za del ve\xc4\x8djih kr\xc5\xa1\xc4\x8danskih skupin; na primer ve\xc4\x8dina binko\xc5\xa1tnikov sebe prepoznava kot protestante. Mnogi sprejemajo izraz evangelijska, drugi pa raje restavracionisti\xc4\x8dna. Binko\xc5\xa1tno gibanje je teolo\xc5\xa1ko in zgodovinsko blizu karizmati\xc4\x8dnemu gibanju, saj je bistveno vplivalo nanj; nekateri binko\xc5\xa1tniki uporabljajo ta dva izraza kot sopomenki._NEWLINE_Znotraj klasi\xc4\x8dnega binko\xc5\xa1tnega gibanja obstajajo tri glavne usmeritve: \xc2\xa0Wesleyan-Holiness (Wesleyjevska-svetostna), Higher Life (Vi\xc5\xa1je \xc5\xbeivljenje), in Oneness (Enost). Primeri Wesleyvskih-svetostnih denominacij vklju\xc4\x8dujejo Church of God in Christ (Cerkev Boga v Kristusu) in International Pentecostal Holiness Church (Mednarodna binko\xc5\xa1tna svetostna cerkev). International Church of the Foursquare Gospel (Mednarodna cerkev trdnega/ali \xc4\x8detverokotnega/ evangelija) je primer veje Vi\xc5\xa1jega \xc5\xbeivljenja, medtem ko so Assemblies of God (Zbori Boga) pod vplivom obeh skupin. Nekatere od binko\xc5\xa1tnih cerkva iz skupine Enost, ki spadajo med netrinitarne cerkve, so United Pentecostal Church International (Zdru\xc5\xbeena binko\xc5\xa1tna mednarodna cerkev) in Pentecostal Assemblies of the World (Binko\xc5\xa1tni zbori sveta). Veliko binko\xc5\xa1tnih lo\xc4\x8din je povezanih z Binko\xc5\xa1tno svetovne konferenco (Pentecostal World Conference).\n_START_SECTION_\nRestavracionizem\n_START_PARAGRAPH_\nRestavracionizem, v\xc4\x8dasih imenovan \xc2\xa0kr\xc5\xa1\xc4\x8danska prvobitnost (Christian primitivism), se nana\xc5\xa1a na prepri\xc4\x8danje, ki ga imajo razli\xc4\x8dna verska gibanja, da je treba obnoviti neokrnjeno ali prvotno kr\xc5\xa1\xc4\x8danstvo oziroma kr\xc5\xa1\xc4\x8danstvo apostolske dobe, pri \xc4\x8demer obi\xc4\x8dajno trdijo, da so oni vir te obnove. Take skupine u\xc4\x8dijo, da je to potrebno, ker so katoli\xc5\xa1ki, pravoslavni in protestantski kristjani vpeljali napake v kr\xc5\xa1\xc4\x8dansko vero in prakso ali pa ker so izgubili vitalen element pristnega kr\xc5\xa1\xc4\x8danstva; to na splo\xc5\xa1no ozna\xc4\x8dujejo kot\xc2\xa0\xc2\xbbveliki odpad\xc2\xab\xc2\xa0(Great Apostasy). Mnogi od njih spadajo med netrinitarne denominacije, to se pravi, da zavra\xc4\x8dajo Sveto trojico in/ali Nicejsko veroipoved. Za nekatere od teh skupin, \xc5\xa1e posebej med drugimi kristjani, ni soglasja o tem, ali bi jih bilo treba smatrati za kristjane ali ne._NEWLINE_Kar nekaj sodobnih denominacij ima svoj izvor v restavracijskem gibanju 19. stoletja, ki je znan tudi kot gibanje Stone-Campbell. Med te spadajo Cerkve Kristusa (Churches of Christ), Kr\xc5\xa1\xc4\x8danske cerkve in cerkve Kristusa (Christian churches and churches of Christ), in Kr\xc5\xa1\xc4\x8danska cerkev ozirom Kristusovi u\xc4\x8denci (Christian church/Disciples of Christ)._NEWLINE_Cerkev Jezusa Kristusa svetih iz poslednjih dni ali Mormoni je restavracijska lo\xc4\x8dina in je \xc4\x8detrta najve\xc4\x8dja cerkev v ZDA. Mormonska cerkev u\xc4\x8di, da predstavlja obnovo edine prave in poobla\xc5\xa1\xc4\x8dene kr\xc5\xa1\xc4\x8danske cerkve. Pomembne razlike se nana\xc5\xa1ajo na sprejemanje dodatne doktrine, praks in svetih spisov (kot Mormonova knjigo) s strani cerkve, ki so zunaj tega, kar se nahaja v Stari in Novi zavezi Svetega pisma. Ta cerkev zavra\xc4\x8da Nicejsko veroizpoved in prevladujo\xc4\x8d kr\xc5\xa1\xc4\x8danski pogled na Boga kot na trojice treh lo\xc4\x8denih oseb z enim bistvom. Njena teologija priznava bo\xc5\xbeanstvo, sestavljeno iz treh lo\xc4\x8denih oseb, ki si delijo enotnost namena, vendar so obravnavane kot tri razli\xc4\x8dna bitja, ki tvorijo eno bo\xc5\xbeanstvo._NEWLINE_Druga velika restavracijska religija so Jehovove pri\xc4\x8de. Ocenjuje se, da se v ZDA 1,9 milijona odraslih identificira kot Jehovove pri\xc4\x8de. Jehovove pri\xc4\x8de prav tako zavra\xc4\x8dajo Nicejsko veroizpoved, prevladujo\xc4\x8d kr\xc5\xa1\xc4\x8danski pogled na bo\xc5\xbeanskost Jezusa in Boga kot Trojico.\n_START_SECTION_\nOsrednji protestantizem\n_START_PARAGRAPH_\nOsrednje protestantske kr\xc5\xa1\xc4\x8danske denominacije so tiste protestantske denominacije, ki so jih v ZDA prinesle zgodovinske priseljenske skupine; iz tega razloga se v\xc4\x8dasih ozna\xc4\x8dujejo kot cerkve dedi\xc5\xa1\xc4\x8dine ali cerkve z dedi\xc5\xa1\xc4\x8dino (heritage churches).\xc2\xa0 Najve\xc4\x8dje cerkve so Episkopalna (angle\xc5\xa1ka), Prezbiterijanska (\xc5\xa1kotska), Metodisti\xc4\x8dna (angle\xc5\xa1ka in vale\xc5\xbeanska) in Luteranska (nem\xc5\xa1ka in skandinavska)._NEWLINE_Mnoge osrednje denominacije u\xc4\x8dijo, da je Biblija Bo\xc5\xbeja beseda v praksi, vendar so po navadi odprti za nove ideje in dru\xc5\xbebene spremembe. Bili so \xc4\x8dedalje bolj odprti za posve\xc4\x8devanje \xc5\xbeensk v duhovnice. Osrednje cerkve po navadi pripadajo organizacijam kot sta Dr\xc5\xbeavni svet cerkva (National Council of Churches) in Svetovni svet cerkva (World Council of Churches)._NEWLINE_Osrednji protestantizem kot sta Episkopalna in Prezbiterijanksa cerkev ima najve\xc4\x8dje \xc5\xa1tevilo diplomskih in podiplomskih nazivov na prebivalca med vsemi kr\xc5\xa1\xc4\x8danskimi denominacijami v ZDA kot tudi najve\xc4\x8d ljudi z visokim dohodkom._NEWLINE_Episkopalci in Prezbiterijanci so po navadi precej bogatej\xc5\xa1i in bolj izobra\xc5\xbeeni kot ve\xc4\x8dina drugih verskih skupin med Ameri\xc4\x8dani in so nesorazmerno zastopani v zgornjem delu ameri\xc5\xa1kega poslovnega, pravnega in politi\xc4\x8dnega sveta, \xc5\xa1e posebej v Republikanski stranki. \xc5\xa0tevilne najbolj bogate in premo\xc5\xbene ameri\xc5\xa1ke dru\xc5\xbeine kot so Vanderbilts in Astors, Rockefeller, Du Pont, Roosevelt, Forbes, Whitneys, Morgans in Harrimans pripadajo osrednjemu Protestantizmu.\n_START_SECTION_\nEvangelijske cerkve\n_START_PARAGRAPH_\nEvangelijsko gibanje je protestantsko kr\xc5\xa1\xc4\x8dansko gibanje, v katerem pripadniki za njegove klju\xc4\x8dne zna\xc4\x8dilnosti smatrajo vero v osebno spreobrnjenje (" biti ponovno rojen"), nekak\xc5\xa1en izraz dejavnega evangelija, visoko spo\xc5\xa1tovanje do avtoritete Biblije in poudarek na smrti in vstajenju Jezusa. David Bebbington je te \xc5\xa1tiri razpoznavne vidike poimenoval:\xc2\xa0 "konvertitstvo", "aktivizem", "biblicizm" in "krucicentrizem" in ob tem dejal: "Skupaj tvorijo \xc5\xa1tirikotnik prioritet, ki je osnova za evangelijsko gibanje."_NEWLINE_Treba je biti pozoren na to, da izraz\xc2\xa0\xc2\xbbevangelijski\xc2\xab\xc2\xa0ni isto kot\xc2\xa0\xc2\xbbkr\xc5\xa1\xc4\x8danski fundamentalizem\xc2\xab, \xc4\x8deprav se ta v\xc4\x8dasih preprosto smatra kot najbolj teolo\xc5\xa1ko konzervativna podskupina prvega. Glavne razlike v veliki meri slonijo na razli\xc4\x8dnih pogledih na to, kako obravnavati in pristopati k svetim spisom, kot tudi kako razlagati njene \xc5\xa1ir\xc5\xa1e posledice za pogled na svet. Medtem ko ve\xc4\x8dina konzervativnih evangelijskih kristjanov verjame, da se je oznaka raz\xc5\xa1irila preve\xc4\x8d preko svojega bolj omejenega, tradicionalnega pomena, je ta trend kljub temu dovolj mo\xc4\x8dan, da ustvarja pomembno dvoumnost v pojmu. Posledi\xc4\x8dno je dihotomija med "evangelijskimi" in "osrednjimi" denominacijami vedno bolj zapletena._NEWLINE_Na sodobno uporabo izraza v severni Ameriki vpliva evangelijsko-fundamentalisti\xc4\x8dni spor z za\xc4\x8detka 20. stoletja. Evangelijska smer se lahko v\xc4\x8dasih dojema kot vmesna pot med teolo\xc5\xa1kim liberalizmom osrednjih denominacij in kulturnim separatizmom fundamentalisti\xc4\x8dnega kr\xc5\xa1\xc4\x8danstva. Evangelijsko gibanje se zato opisuje kot\xc2\xa0\xc2\xbbtretja izmed vodilnih niti v ameri\xc5\xa1kem protestantizmu, ki premo\xc5\xa1\xc4\x8da razcep med fundamentalisti in liberalci.\xc2\xab\xc2\xa0\xc4\x8ceprav je percepcija v severni Ameriki pomembna za razumevanje uporabe tega izraza, to nikakor ne obvladuje \xc5\xa1ir\xc5\xa1ega globalnega pogleda, kjer razprava o fundamentalizmu ni bila tako vplivna._NEWLINE_Evangelijski kristjani so zastopali pogled, da so modernisti\xc4\x8dne in liberalne skupine v protestantskih cerkvah opustile svojo dedi\xc5\xa1\xc4\x8dino evangelijskih kristjanov, s tem ko so sprejele poglede in vrednote sveta. Obenem so kritizirali svoje kolege fundamentaliste zaradi njihovega separatizma in njihove zavrnitve socialnega evangelija kot so ga razvili\xc2\xa0 protestantski aktivisti v prej\xc5\xa1njem stoletju. Moderniste so obto\xc5\xbeili, da so izgubili svojo identiteto kot evangelijski kristjani, in fundamentaliste, da so izgubili kristusovsko srce evangelijskega kr\xc5\xa1\xc4\x8danstva. Trdili so, da je evangelij treba ponovno potrditi, da bi ga razlo\xc4\x8dili od novosti liberalcev in fundamentalistov._NEWLINE_Nacionalno zdru\xc5\xbeenje evangeli\xc4\x8danov (National Association of Evangelicals) je organizacija v ZDA, ki usklajuje skupno delovanje za svoje \xc4\x8dlanice.'